KOMISIJOS REGLAMENTAS (EB) Nr. 676/2008
2008 m. liepos 16 d.
kuriuo į Saugomų kilmės vietos nuorodų ir saugomų geografinių nuorodų registrą įtraukiami tam tikri pavadinimai (Ail de la Drôme (SGN), Všestarská cibule (SKVN), Slovenská bryndza (SGN), Ajo Morado de Las Pedroñeras (SGN), Gamoneu arba Gamonedo (SKVN), Alheira de Vinhais (SGN), Presunto de Vinhais arba Presunto Bísaro de Vinhais (SGN))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
kadangi:
(1)
Remiantis Reglamento (EB) Nr. 510/2006 6 straipsnio 2 dalies pirma pastraipa ir taikant 17 straipsnio 2 dalį, Prancūzijos paraiška įregistruoti pavadinimą Ail de la Drôme, Čekijos paraiška įregistruoti pavadinimą Všestarská cibule, Slovakijos paraiška įregistruoti pavadinimą Slovenská bryndza, Ispanijos paraiškos įregistruoti pavadinimus Ajo Morado de Las Pedroñeras ir Gamoneu arba Gamonedo, Portugalijos paraiškos įregistruoti pavadinimus Alheira de Vinhais ir Presunto de Vinhais arba Presunto Bísaro de Vinhais paskelbtos Europos Sąjungos oficialiajame leidinyje (2).
(2)
Kadangi Komisijai prieštaravimo pareiškimų pagal Reglamento (EB) Nr. 510/2006 7 straipsnį pateikta nebuvo, šiuos pavadinimus reikia įregistruoti,
PRIĖMĖ ŠĮ REGLAMENTĄ:
1 straipsnis
Šio reglamento priede nurodyti pavadinimai įregistruojami.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 16 d.